CELEX: 62015TN0448
Language: da
Date: 2015-08-06 00:00:00
Title: Sag T-448/15: Sag anlagt den 6. august 2015 — EEB mod Kommissionen

5.10.2015   
            
            
               DA
            
            
               Den Europæiske Unions Tidende
            
            
               C 328/27
            
         Sag anlagt den 6. august 2015 — EEB mod Kommissionen
   (Sag T-448/15)
   (2015/C 328/25)
   Processprog: engelsk
   
      Parter
   
   
      Sagsøger: Det Europæiske Miljøkontor (EEB) (Bruxelles, Belgien) (ved advokat B. Kloostra)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionen har tilsidesat forordning (EF) nr. 1367/2006 og Århuskonventionen, nemlig:
               
                           a.
                        
                        
                           artikel 1, stk. 1, litra a), artikel 3 og artikel 6, stk. 1, i forordning nr. 1367/2006 (1), idet den ikke har fortolket disse bestemmelser i overensstemmelse med artikel 4, stk. 1, 3 og 4, i Århuskonventionen og/eller ikke har anvendt artikel 4, stk. 1, 3 og 4, i Århuskonventionens direkte på miljøoplysninger, idet artikel 3 og artikel 6, stk. 1, i forordning (EF) nr. 1367/206 er uforenelige med Århuskonventionens artikel 4, stk. 1, 3 og 4, og ulovligt udvider begrundelserne for at give afslag i artikel 4, stk. 3, i forordning (EF) nr. 1049/2001 (2) til miljøoplysninger
                        
                     
                           b.
                        
                        
                           artikel 6, stk. 1, i forordning (EF) nr. 1367/2006, idet den ikke har fortolket og anvendt begrundelserne for at give afslag i artikel 4, stk. 3, i forordning (EF) nr. 1049/2001 restriktivt, og/eller ikke har taget hensyn til offentlighedens interesse i offentliggørelse af miljøoplysninger, og/eller ikke har taget hensyn til, at de pågældende oplysninger vedrører emissioner i miljøet.
                        
                     
         
               —
            
            
               Det fastslås, at Kommissionen har tilsidesat forordning (EF) nr. 1049/2001, nemlig:
               
                           a.
                        
                        
                           artikel 4, stk. 3, i forordning (EF) nr. 1049/2001, idet den ikke har givet en detaljeret begrundelse for at afslå aktindsigt i de omhandlede dokumenter
                        
                     
                           b.
                        
                        
                           artikel 4, stk. 3, i forordning (EF) nr. 1049/2001, idet den har anvendt stk. 1, i denne bestemmelse på dokumenter, der vedrører en afsluttet beslutningsproces
                        
                     
                           c.
                        
                        
                           artikel 4, stk. 3, i forordning (EF) nr. 1049/2001, idet den ikke i tilstrækkelig grad har undersøgt, om der forelå en mere tungtvejende offentlig interesse i udbredelsen af dokumenterne
                        
                     
                           d.
                        
                        
                           artikel 6, stk. 3, artikel 7, stk. 1 og 3, og artikel 8, stk. 1 og 2, i forordning (EF) nr. 1049/2001, idet den ikke har gjort sig nogen anstrengelser for uformelt at finde frem til en rimelig løsning, og idet den ikke har truffet en afgørelse inden for de fastsatte frister.
                        
                     
         
               —
            
            
               EU, repræsenteret ved Kommissionen, tilpligtes at erstatte ethvert tab, som EEB har lidt, herunder renter, som følge af, at EEB ikke rettidigt fik aktindsigt i de dokumenter, der var anmodet om aktindsigt i, som Kommissionen undlod at udlevere inden for tidsfristerne i artikel 7, stk. 1 og 3, og artikel 8, stk. 1 og 2, i forordning (EF) nr. 1049/2001, med et beløb fastsat af Retten, dog ikke lavere end 1 EUR.
            
         
               —
            
            
               Den anfægtede kommissionsafgørelse af 1. juni 2015 annulleres.
            
         
               —
            
            
               Kommissionens tilpligtes at betale sagens omkostninger, herunder intervenienters omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremført følgende argumenter og anbringender vedrørende Kommissionens tilsidesættelse af forordning (EF) nr. 1367/2006 og nr. 1049/2001 samt Århuskonventionen (3):
   
               1.
            
            
               Første anbringende vedrørende en tilsidesættelse af artikel 1, stk. 1, litra a), artikel 3, og artikel 6, stk. 1, i forordning (EF) nr. 1367/2006 og/eller Århuskonventionens artikel 4, stk. 1, 3 og 4.
               
                           —
                        
                        
                           De oplysninger, der anmodes om aktindsigt i, udgør miljøoplysninger som omhandlet i Århuskonventionen og artikel 2, litra d), nr. iii), artikel 3 og artikel 6, stk. 1, i forordning (EF) nr. 1367/2006.
                        
                     
                           —
                        
                        
                           Artikel 3 og artikel 6, stk. 1, i forordning (EF) nr. 1367/2006 er uforenelige med Århuskonventionens artikel 4, stk. 3 og 4, og de udvider grundene til afslag i artikel 4, stk. 3, i forordning (EF) nr. 1049/2001 ulovligt til miljøoplysninger.
                        
                     
                           —
                        
                        
                           Kommissionen har tilsidesat artikel 6, stk. 1, i forordning (EF) nr. 1367/2006 for så vidt angår den restriktive fortolkning af undtagelserne fra hovedreglen om aktindsigt, for så vidt angår forpligtelsen til at foretage en interesseafvejning og for så vidt angår »emissionsreglen«.
                        
                     
         
               2.
            
            
               Andet anbringende vedrørende en tilsidesættelse af artikel 4, stk. 3, i forordning (EF) nr. 1049/2001.
               
                           —
                        
                        
                           Grundene for afslag i artikel 4, stk. 3, første afsnit, i forordning (EF) nr. 1049/2001 finder ikke anvendelse på de dokumenter, der anmodes om aktindsigt i.
                        
                     
                           —
                        
                        
                           En udbredelse af de dokumenter, der anmodes om aktindsigt i, vil ikke være til alvorlig skade for Kommissionens beslutningsproces.
                        
                     
                           —
                        
                        
                           Der er sket en tilsidesættelse af artikel 4, stk. 3, i forordning (EF) nr. 1049/2001, idet Kommissionen ikke foretog en korrekt afvejning af de interesser, som beskyttes ved den manglende udbredelse, og den offentlige interesse, som tjenes ved en udbredelse af de omhandlede dokumenter.
                        
                     
         
               3.
            
            
               Tredje anbringende vedrørende en tilsidesættelse af artikel 7, stk. 1 og 3, og artikel 8, stk. 1 og 2, i forordning (EF) nr. 1049/2001.
            
         
               4.
            
            
               Fjerde anbringende vedrørende erstatningssøgsmålet i henhold til artikel 340 TEUF, hvorved det gøres gældende, at Kommissionen har tilsidesat artikel 7, stk. 1 og 3, og artikel 8, stk. 1 og 2, i forordning (EF) nr. 1049/2001.
            
         
      (1)  Europa-Parlamentets og Rådets forordning (EF) nr. 1367/2006 af 6.9.2006 om anvendelse af Århus-konventionens bestemmelser om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet på Fællesskabets institutioner og organer (EUT L 264 af 25.9.2006, s. 13).
   
      (2)  Europa-Parlamentets og Rådets forordning (EF) nr. 1049/2001 af 30.5.2001 om aktindsigt i Europa-Parlamentets, Rådets og Kommissionens dokumenter (EFT L 145 af 31.5.2001, s. 43).
   
      (3)  Konventionen om adgang til oplysninger, offentlig deltagelse i beslutningsprocesser samt adgang til klage og domstolsprøvelse på miljøområdet, som blev undertegnet i Århus den 25. juni 1998 og godkendt på Det Europæiske Fællesskabs vegne ved Rådets afgørelse 2005/370/EF af 17.2.2005, Århuskonventionen, EUT L 124, af 17.5.2005, s. 1).